Diari Oficial de la Generalitat Valenciana


Sumari del DOGV 9295, del 10-03-2022 (2022/1948)

RESOLUCIÓ de 9 de març de 2022, de la consellera de Justícia, Interior, i Administració Pública, per la qual s'actualitzen les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, aprovades i publicades mitjançant la Resolució de 12 de maig de 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1948


Data del document
:   09-03-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 9 de març de 2022, de la consellera de Justícia, Interior, i Administració Pública, per la qual s'actualitzen les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, aprovades i publicades mitjançant la Resolució de 12 de maig de 2021. [2022/1948]  
  
  
Mitjançant la Resolució de 12 de maig de 2021 (DOGV 9083, 13.05.21), de la consellera de Justícia, Interior i Administració Pública, s'aprovaren les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, d'acord amb el que es disposa en la Llei 10/2010, de 9 de juliol, d'ordenació i gestió de la funció pública valenciana.  
En data 20 d'abril de 2021 es va publicar en el Diari Oficial de la Generalitat Valenciana número 9065, la Llei 4/2021, de 16 d'abril, de la funció pública valenciana (d'ara endavant LFPV), que va derogar l'esmentada Llei 10/2010, i va establir la nova agrupació professional funcionarial així com els nous cossos i escales, tot introduint la novetat de les agrupacions de llocs de treball, com a instruments per a l'ordenació dels processos de selecció de personal i de provisió de llocs de treball, així com per a la formació i, si fa el cas, la carrera professional entesa com a sistema de promoció professional.  
En la seua disposició addicional cinquena es disposa que, després de l'entrada en vigor de l'LFPV, es farà la classificació dels llocs de treball amb els requisits de pertinença als cossos, escales o agrupació professional funcionarial i, si fa el cas, a l'agrupació de llocs de treball en què estiguen compresos, així com, si escau, la nova forma de provisió; alhora, es determinaran, si escau, els llocs singulars del grup o subgrup corresponent que es declararan a amortitzar, i a continuació es farà l'aprovació i publicació en el Diari Oficial de la Generalitat Valenciana de les relacions de llocs de treball.  
  
La classificació esmentada implica, d'una banda, l'anàlisi dels 21.481 llocs de treball actualment existents a fi de determinar-ne l'adscripció a un cos, escala, agrupació professional funcionarial i, si fa el cas, a una de les agrupacions de llocs de treball contemplades en l'LFPV, treball que està duent a terme la Direcció General de Funció Pública; i d'una altra, la materialització d'això a través del sistema informàtic actualment operatiu HUMAN1, el qual s'està adaptant a fi de poder realitzar els processos informàtics necessaris per a poder aprovar tant les relacions de llocs de treball resultants com la integració del personal funcionari de carrera en la nova estructura de la funció pública prevista en l'LFPV.  
L'actualització de les relacions de llocs de treball que ara es publica conté els llocs de treball amb rang de cap de servei o subdirecció general creats o la classificació dels quals ha sigut modificada amb posterioritat a la Resolució de 17 de novembre de 2021, de la consellera de Justícia, Interior i Administració Pública, per la qual s'actualitzen les relacions de llocs de treball de la Presidència i de les conselleries de la Generalitat, així com dels organismes i entitats, els llocs de treball i el personal dels quals són gestionats per la conselleria competent en matèria de funció pública.  
Així mateix, conté la totalitat dels llocs de treball que pertanyen a l'escala C1-04-03 Educació Especial, del cos C1-04 especialistes d'atenció sociosanitària, Educació Especial i cures auxiliars d'infermeria, a conseqüència de la necessitat de procedir al concurs que ha de realitzar-se, entre els funcionaris de carrera integrats en aquesta escala, amb caràcter previ a l'adjudicació de destinacions del personal de nou ingrés que haja superat els processos selectius per a l'accés a aquesta escala.  
L'article 49 de l'LFPV estableix que les relacions de llocs de treball es publicaran almenys una vegada a l'any en el Diari Oficial de la Generalitat Valenciana, i l'article 26 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'administració de la Generalitat, preveu que podran publicar-se'n actualitzacions al llarg d'aquest període.  
  
L'aprovació d'aquesta actualització de les relacions de llocs de treball amb el nou marc normatiu exigeix l'adaptació de les funcions dels llocs de treball, atés que l'article 31 de l'LFPV a diferència de l'anterior llei, atribueix una sèrie de funcions genèriques comunes a cada grup o subgrup de classificació, les quals es concretaran materialment segons el cos o escala en què es classifiquen, l'àmbit competencial de l'òrgan d'adscripció i la concreta unitat administrativa en el qual estiguen integrats.  
La present actualització de les relacions de llocs de treball ha sigut recollida en l'ordre del dia de la reunió de la Mesa Sectorial de Funció Pública del dia 4 de març de 2022.  
La Direcció General de Pressupostos, de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquestes relacions, en compliment del que s'estableix en els articles 41.3 i 47.2 de l'LFPV, i en l'article 26 del Decret 56/2013, de 3 de maig, del Consell.  
  
D'altra banda, i revisada la Resolució de 12 de maig de 2021 (DOGV 9083, 13.05.21), de la consellera de Justícia, Interior, i Administració Pública, per la qual s'aprovaren les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball, el personal dels quals són gestionats per la conselleria competent en matèria de funció pública, s'observa que es van produir dos errors materials dels que es preveuen en l'article 109.2 de la Llei 39/2015, d'1 d'octubre, del procediment administratiu comú de les administracions públiques, per no recollir l'aplicació informàtica HUMAN1 correctament la seua classificació, respecte dels llocs de treball números 36.517 i 36.518, enginyers industrials, que figuraven com a pertanyents al sector general, quan d'acord amb la Resolució de 28 de gener de 2021, el seu sector era l'especial.  
  
D'acord amb el que disposen els articles 8.1.d i 49.1 de la Llei 4/2021, de 16 d'abril, de la funció pública valenciana, i de l'article 26 del Decret 56/2013, de 3 de maig, del Consell, la competència per a aprovar les relacions de llocs de treball correspon a la persona titular de la conselleria competent en matèria de funció pública.  
En virtut de tot el que s'ha exposat, vista la proposta efectuada per la Direcció General de Funció Pública, i d'acord amb el que disposen els articles 8.1.d i 49.1 de la Llei 4/2021, de 16 d'abril, de la funció pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc:  
  
Primer  
Actualitzar les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball, el personal dels quals són gestionats per la conselleria competent en matèria de funció pública, aprovades i publicades mitjançant la Resolució de 12 de maig de 2021 (DOGV 9083, 13.05.2021), que figuren en els annexos que acompanyen aquesta resolució.  
  
Segon  
Rectificar les errades advertides en la Resolució de 12 de maig de 2021 (DOGV 9083, 13.05.2021), de la consellera de Justícia, Interior i Administració Pública, per la qual s'aprovaren les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball, el personal dels quals són gestionats per la conselleria competent en matèria de funció pública, respecte dels llocs de treball que s'indiquen:  
- Rectificar els llocs de treball números 36.517 i 36.518, enginyers industrials, que queden classificats com del sector especial (pàgina 20563, DOGV 9083).  
  
Tercer  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, un recurs contenciós administratiu en el termini de dos mesos davant del jutjat contenciós administratiu competent, d'acord amb el que disposen els articles 8, 14 I 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime escaient.  
  
València, 9 de març de 2022.- La consellera de Justícia, Interior i Administració Pública: Gabriela Bravo Sanestanislao.